*Lēmuma projekts*

**Par iekšējā audita sistēmu Alūksnes novada pašvaldībā**

Pamatojoties uz Pašvaldību likumu pašvaldības izpilddirektors organizē pašvaldības iekšējās kontroles sistēmas izveidi, kā arī uzrauga un pilnveido to. Saskaņā ar Pašvaldību likuma 77. panta trešo daļu un šā likuma pārejas noteikumu 9. punktu, lai nodrošinātu efektīvu darbību, pārvaldības, risku vadības un kontroles novērtēšanu, pašvaldība ar 2024. gada 1. janvāri izveido iekšējā audita sistēmu.

Ņemot vērā iepriekš minēto un pamatojoties uz Iekšējā audita likuma 3. panta otro daļu:

1. Izveidot iekšējā audita sistēmu, izmantojot iekšējā audita pakalpojumu, kas nodrošina iekšējā audita funkciju Alūksnes novada pašvaldībā.
2. Iekšējā audita pakalpojuma sniedzējs nodrošina iekšējā audita pakalpojumus pašvaldības administrācijas sastāvā esošām institūcijām, tai skaitā:

* iestādes;
* komisijas;
* un citas pašvaldības institūcijas. Jēdzienā pašvaldības institūcijas nav iekļautas pašvaldības kapitālsabiedrības, biedrības un nodibinājumi, kā arī pašvaldības dome.

1. Iekšējā audita pakalpojuma sniedzējs veic pašvaldības autonomo funkciju un brīvprātīgo iniciatīvu, privātpersonām vai citām publiskām personām deleģēto pārvaldības funkciju iekšējo auditu. Iekšējā audita pakalpojuma sniedzējs organizē savu darbību saskaņā ar iekšējā audita stratēģisko un ilgtermiņa plānu, un gada plānu, kā arī iekšējā audita realizācijas rokasgrāmatu. Iekšējā audita stratēģiskais un ilgtermiņa plāns ir par pamatu iekšējā audita gada plāna izstrādei un ir veidots, balstoties uz auditējamo sistēmu risku izvērtējumu.
2. Alūksnes novada domes priekšsēdētājs var lemt par ārkārtas vai neplānotiem auditiem un konsultācijām.